|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom** |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)* |
| ***Uznanie stupňa vysokoškolského vzdelania pre štáty Európskeho priestoru vysokoškolského vzdelávania*** (Ministerstvo školstva, vedy, výskumu a športu SR; ďalej len „MŠVVaŠ SR“)  ***Uznanie dokladu o vzdelaní v príslušnom študijnom odbore na účely pokračovania v štúdiu*** (vysoká škola v SR, ktorá uskutočňuje študijné programy v rovnakých alebo príbuzných študijných odboroch) |
| *Nová služba (konkretizujte a popíšte)* |
| ***Uznanie stupňa vysokoškolského vzdelania pre štáty s medzinárodnou dohodou o vzájomnom uznávaní***  Existujúca služba MŠVVaŠ SR sa rozšíri o štáty, ktoré pristúpia ku Globálnemu dohovoru UNESCO o uznávaní kvalifikácií týkajúcich sa vysokoškolského vzdelávania (ďalej len „dohovor“). Očakáva sa presun ťažiska žiadostí z tretích štátov z vysokých škôl na MŠVVaŠ SR. |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby* |
| ***Uznanie stupňa vysokoškolského vzdelania pre štáty Európskeho priestoru vysokoškolského vzdelávania***  ***Uznanie dokladu o vzdelaní v príslušnom študijnom odbore na účely pokračovania v štúdiu*** |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| Zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov |
| *Subjekt, ktorý je na základe platnej právnej úpravy oprávnený službu poskytovať* |
| Ministerstvo školstva, vedy, výskumu a športu SR |
| **7.1.3 O aký vplyv na službu verejnej správy ide?** |
| *Priamy vplyv (popíšte)* |
| Rozšírenie okruhu štátov, z ktorých bude možné požiadať o uznanie stupňa vzdelania (bez uznania rovnocennosti študijného odboru) a tým aj počtu potenciálnych žiadateľov a koncentrácia služieb, ktoré boli doteraz poskytované vysokými školami na Ministerstve školstva, vedy, výskumu a športu SR. |
| *Nepriamy vplyv (popíšte)* |
| Zvýšenie atraktívnosti štúdia a práce v SR pre vysokokvalifikovaných absolventov zahraničných škôl znížením administratívnych a procesných požiadaviek, skrátením lehôt a pod. |
| **7.2 Vplyv služieb verejnej správy na občana** |
| **7.2.1 Náklady** |
| *Zníženie priamych finančných nákladov* |
| Očakáva sa zachovanie výšky správneho poplatku, ktorá je v súlade s ustanoveniami dohovoru nastavená na dostupnej úrovni (30 eur). |
| *Zvýšenie priamych finančných nákladov* |
|  |
| *Zníženie nepriamych finančných nákladov* |
| Zníženie nákladov žiadateľov na vyššie overenia (apostille, superlegalizácia) v štáte pôvodu dokladu o vzdelaní. |
| *Zvýšenie nepriamych finančných nákladov* |
|  |
| **7.2.2 Časový vplyv** |
| *Zvýšenie času vybavenia požiadavky (popíšte)* |
|  |
| *Zníženie času vybavenia požiadavky (popíšte)* |
| Skrátenie vybavovacej lehoty z dvoch na jeden mesiac. |
| **7.2.3 Ktorá skupina občanov bude predloženým návrhom ovplyvnená?**  *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| Študenti, výskumníci a ostatní vysoko kvalifikovaní cudzinci ako aj občania Slovenskej republiky, ktorí nadobudli vzdelanie v tretích štátoch. Skupinu nie je možné kvantifikovať, nakoľko jej veľkosť závisí od atraktívnosti príchodu, resp. návratu do Slovenskej republiky v rámci akademickej a pracovnej mobility. |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
|  |
| *Zanikajúce povinnosti (identifikujte)* |
| Zníženie požiadaviek na povinné prílohy žiadosti o akademické uznanie dokladu vzdelaní nadobudnutého v treťom štáte. |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?**  *Ktoré subjekty verejnej správy sú účastné procesu poskytnutia služby?* |
| Ministerstvo školstva, vedy, výskumu a športu SR (vysokoškolské doklady)  Okresné úrady, odbory školstva (stredoškolské doklady) |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?** |
| *Nové povinnosti (identifikujte)* |
| Povinnosť uznania stupňa vzdelania (bez porovnania študijného odboru) z okruhu štátov, ktoré pristúpia ku Globálnemu dohovoru UNESCO o uznávaní kvalifikácií týkajúcich sa vysokoškolského vzdelávania (doteraz zjednodušená možnosť uznania stupňa vzdelania existovala len pre štáty Európskeho priestoru vysokoškolského vzdelávania – 49 štátov a štáty, s ktorými má Slovenská republika uzavretú bilaterálnu dohodu v oblasti uznávania – 8 štátov). |
| *Zanikajúce povinnosti (identifikujte)* |
|  |